נזיר פרק שמיני שני נזירים

נזיר נז,א

משנה:

שני נזירים (שקיבלו עליהם נזירות ביחד) שאמר להן אחד: "ראיתי אחד מכם שנטמא (הרי זה נאמן להחזיקו בחזקת טומאה כל זמן שאין מכחישין אותו, דהא 'או הודע אליו חטאתו' כתיב (ויקרא ד, פסוקים כג,כח) או הודע אליו - מכל מקום) ואיני יודע איזה מכם" (משלימין לנזירותן) מגלחין ומביאין קרבן טומאה וקרבן טהרה (בשותפות), ואומר (אחד מהן) "אם אני הוא טמא - קרבן טומאה שלי וקרבן טהרה שלך, ואם אני הוא הטהור - קרבן טהרה שלי וקרבן טומאה שלך" (ועדיין אינן מותרין לשתות ביין, לפי שיכול לומר על כל אחד שמא טמא היה, ותגלחתו שגילח עכשיו היא תגלחת טומאה! אלא חוזרין) וסופרין שלשים יום ומביאין קרבן טהרה ([אחד] בלבד מן השותפות), ואומר (אחד מהם) "אם אני הוא הטמא - קרבן טומאה שלי וקרבן טהרה שלך, וזה (של עכשיו) קרבן טהרתי; ואם אני הוא הטהור - קרבן טהרה שלי וקרבן טומאה שלך, וזה קרבן טהרתך" (ומעכשיו מותרין לשתות ביין).

גמרא:

קתני '*שני נזירים שאמר להם ראיתי אחד מכם שנטמא ואיני יודע איזה מכם*' – ואמאי? כל ספק טומאה ברשות היחיד - מהיכא ילפינן לה? מסוטה: מה סוטה בועל ונבעלת - אף כל ספק טומאה ברשות היחיד, כגון דאיכא בי תרי, אבל הכא (כיון דהוו תלתא:) שני נזירים, והאי דקאי גביהון - הא תלתא, (אף על גב דקיימי ברשות היחיד) הוה ליה ספק טומאה ברשות הרבים, וכל ספק טומאה ברשות הרבים ספיקו טהור[[1]](#footnote-1)!

אמר רבה בר רב הונא: (כגון דקאים האחד בלבד) באומר (ואומר): "ראיתי טומאה שנזרקה ביניכם (מבפנים)" (דלא הוו להו אלא תרי כבועל ונבעלת).

אמר רב אשי: דיקא נמי (דלא קאי בהדייהו)

(נזיר נז,ב)

דקתני '*ואיני יודע איזה מכם*' (דאילו הוה קאי בהדייהו - אי אפשר דלא הוה ידע)!

שמע מינה.

מגלחין ומביאין:

ואמאי (מגלח ארבע תגלחיות? והא קא עבר בתרתי תגלחיות קמייתא [נ"ל שצ"ל 'בתרייתא'] משום לאו ד'ולא תשחית את פאת זקנך' [ויקרא יט,כז], שכן מגלח [כל] שערו, ואאידך מינייהו קעבר משום הקפה [לא תקפו פאת ראשכם – תחילת ויקרא יט,כז])? דילמא לאו טמאין אינון, וקעביד הקפה (וקא עברי על לאו דהקפה, דתגלחת אינו לצורך, ויש בה משום לא תקיפו)?

אמר שמואל: באשה וקטן (כגון שהיו שני נזירים הללו שתי נשים או שני קטנים, דלא מיחייבי אהקפה). [ולא אשה וקטן, שהעד היה ודאי יודע את איזה מהם ראה!]

ולוקמא בגדול ו'הקפת כל הראש לא שמה הקפה'?

מדלא מוקים לה הכי - שמע מינה קסבר שמואל הקפת כל הראש שמה הקפה.

מר זוטרא מתני לה להא שמעתא דשמואל אסיפא [נזיר פ"ח מ"ב, דף נט,ב]: '*נזיר שהיה טמא בספק ומוחלט בספק אוכל בקדשים לאחר ששים יום ומגלח ארבע תגלחות*' - והא קעביד הקפה!?

אמר שמואל: באשה וקטן.

אמר רב הונא: המקיף את הקטן הרי הוא חייב.

אמר ליה רב אדא בר אהבה לרב הונא: ודידך (לדידך, דאמרת דהמקיף את הקטן חייב) - (קטנים [שלך] דאיתנהו מגולחין כל הראש, כדאורחייהו דאינשי דקמגלחי להו כדי להברותן לאחר החולי) מאן מגלח להון?

אמר ליה: חובה (כך שמה דאשתו דרב הונא, דקסבר רב הונא דאשה לא מיפקדא אלאו דהקפת הראש אראש אחרים כלל).

תקברינון חובה לבניה (דלדידך, דאמרת המקיף את הקטן חייב - כי מקפת ליה אשה נמי חייבת, אבל לדידי - אפילו גדול המקיף את הקטן פטור, והוא הדין נמי לאשה; וכן בגדול המקיף את הגדול חייב והוא הדין לאשה)!

כולהו שני דרב אדא בר אהבה לא אקיים ליה זרעא לרב הונא.

מכדי תרוייהו סבירא הקפת כל הראש שמה הקפה (והא הוה להו הקפת כל הראש לבניו דרב הונא), במאי קמיפלגי (כלומר: מאי איכא בינייהו? דמאן דאסר בגדול - אמאי שרי באשה)?

רב הונא סבר (ויקרא יט,כז) לא תקיפו פאת ראשכם ולא תשחית את פאת זקנך: כל שיש לו השחתה יש לו הקפה, והני נשי - הואיל וליתנהו בהשחתה (דלית להו זקן) - ליתנהו נמי בהקפה (כלל, שאפילו אשה המקפת את הגדול - פטורה); ורב אדא בר אהבה סבר: (כי אמר רחמנא 'לא תקיפו' -) אחד המקיף ואחד הניקף במשמע, ואיתקש מקיף לניקף (להא מילתא): כל היכא דניקף מיחייב - מקיף נמי מיחייב (לא שנא איש ולא שנא אשה), והאי קטן: הואיל והוא גופיה לאו בר עונשין הוא דמיחייב - מקיף נמי לא מיחייב (ואפילו איש).

לימא: הקפת כל הראש - תנאי היא, דתנו רבנן [במצורע]: [ויקרא יד,ט: והיה ביום השביעי יגלח את כל שערו: את] *ראשו* [ואת זקנו ואת גבת עיניו, ואת כל שערו יגלח; וכבס את בגדיו ורחץ את בשרו במים וטהר] *מה תלמוד לומר* [שהרי לפני כן כתוב 'יגלח את כל שערו']*? - לפי שנאמר* (ויקרא יט,כז) *לא תקיפו פאת ראשכם* [ולא תשחית את פאת זקנך] -

(נזיר נח,א)

*יכול אף מצורע כן* (לא יקיף)*? - תלמוד לומר ראשו'*; ותניא אידך [ספרא מצורע פרשה ב פרק ב מ"ד]: '*ראשו מה תלמוד לומר? - לפי שנאמר גבי נזיר* [במדבר ו,ה: כל ימי נדר נזרו] *תער לא יעבור על ראשו* [עד מלאת הימם אשר יזיר לה' קדש יהיה גדל פרע שער ראשו]*, יכול אף נזיר מצורע כן* (כשנטהר מצרעתו בתוך ימי נזירותו - לא יעביר תער על ראשו)*? - תלמוד לומר ראשו*'; מאי לאו תנאי היא: למאן דאמר (דהאי 'ראשו' דכתיב במצורע - לא אתיא אלא למידחי לא תעשה) מנזיר (ד'תער לא יעבור על ראשו') – קסבר (משום לאו דהקפה לא צריך קרא, דאילו מצורע קעביד הקפת כל הראש, דשריא, ד)הקפת כל הראש לא שמה הקפה, וכי אתא קרא - למידחי את לא תעשה ועשה [של נזיר] (וכי קאתי קרא למידחי את לא תעשה ועשה דנזיר: לא תעשה: תער לא יעבור על ראשו, עשה: קדוש יהיה גדל פרע [במדבר ו,ה]), ואידך (דמצריך משום 'לא תקיפו') סבר הקפת כל הראש שמה הקפה, וכי אתא קרא למידחי לאו גרידא?

אמר רבא: (לא!) דכולי עלמא הקפת כל הראש לא שמה הקפה (ומאן דתני להאי 'ראשו' גבי נזיר ניחא, ומאן דתני לה גבי הקפה - לאו משום דהיכא דמגלח והדר מקיף, דלהא לא איצטריך קרא למישרי, משום דהקפת כל הראש לאו שמה הקפה) וכי אתא קרא (אלא כי איצטריך קרא) - כגון שהקיף (ברישא) ולבסוף גילח: כיון דאילו גלחיה בחד זימנא לא מיחייב, כי הקיף ולבסוף גילח נמי לא מיחייב.

ומי כתב קרא הכי (כלומר: דכיון דאילו מגלח כוליה בחד זימנא לא מיחייב, משום דהקפת כל הראש לאו שמה הקפה - מי קא כתביה רחמנא לקרא דאי עביד דרך איסור דמקיף והדר מגלח דלא מיחייב? והא שפיר עדיף דליגלח כוליה בחד זימנא, דהשתא, דקא מוקים עשה דמצורע ולא קא עבר על לאו דלא תקיפו, דהכי עדיף טפי, כדריש לקיש, דאמר) והאמר [אולי: והא אמר] ריש לקיש: כל מקום שאתה מוצא עשה ולא תעשה (כגון: גדילים תעשה לך לא תלבש שעטנז [כדלהלן]) אם אתה יכול לקיים את שניהם (דלטלית של צמר ציצית של צמר, ולטלית של פשתן ציצית של פשתן) - מוטב, ואם לאו (ואם אי אתה יכול לקיים את שניהן, כגון מילה בצרעת [שעל הערלה]) - יבוא עשה וידחה את לא תעשה!

אלא דכולי עלמא הקפת כל הראש שמה הקפה (ולמאן דמייתי לה להאי 'ראשו' דמצורע משום 'לא תקיפו' - ומשום דאשמועינן דאתי עשה ודחי לא תעשה - ניחא, ומאן דמוקי לה לקרא בנזיר ולא בהקפה - קסבר גבי הקפה לא צריך למיכתב, דאתי עשה ודחי לא תעשה, והילכך כי איצטריך קרא - למישרי עשה ולא תעשה דבנזיר), ומאן דמוקים לקרא (בנזיר) למידחי לא תעשה ועשה - לאו גרידא מנליה?

(ואי אמרת לאו כל שכן הוא: ומה עשה ולא תעשה דחי, לאו גרידא לא כל שכן!? הא - לא איריא, משום דאיכא למיפרך כדלקמן: מה לנזיר שכן ישנו בשאלה, משום דקיל [כולי האי] אתי עשה ודחי את עשה ולא תעשה שבו - תאמר בשאר לאוין?)

יליף מגדילים, דאמר קרא (דברים כב,יא) לא תלבש שעטנז [צמר ופשתים יחדו (פסוק יב) גדלים תעשה לך על ארבע כנפות כסותך אשר תכסה בה], ותניא: '*לא תלבש שעטנז - הא גדילים תעשה לך מהם*'.

ומאן דנפקא ליה מ'ראשו' (ללאו גרידא, ולא פריך כדפרכינן: 'מה ללאו דהקפה שכן אינו שוה בכל', ד'בני אהרן' ולא 'בנות אהרן' אמר רחמנא) מאי טעמא לא נפקא ליה מ'גדילים'?

אמר לך: לכדרבא הוא דאתא, דרבא רמי: כתיב [במדבר טו,לח: דבר אל בני ישראל ואמרת אלהם ועשו להם ציצת על כנפי בגדיהם לדרתם] ונתנו על ציצית הכנף [פתיל תכלת]: (דהא מייתורא משמע דליהוי) (מ)מין כנף פתיל תכלת, וכתיב [דברים כב,יא: לא תלבש שעטנז] צמר ופשתים יחדו (גדילים תעשה לך' דבקרא אחרינא: כתיב 'לא תלבש שעטנז צמר ופשתים [יחדו] וסמיך ליה גדילים תעשה לך, דמשמע מצמר ופשתים תעשה לך גדילים: מהם ולא ממין אחר!) - הא כיצד? - צמר ופשתים פוטרים בין במינן בין שלא במינן, שאר מינין: במינן פוטרין, שלא במינן אין פוטרין.

והאי תנא דמפיק ל'ראשו' ללאו גרידא, דאתי עשה ודחי את לא תעשה ועשה – מנלן?

נפקא ליה מ'זקנו' (דכתיב גבי מצורע), דתניא: '[ויקרא יד,ט: והיה ביום השביעי יגלח את כל שערו: את ראשו ואת] *זקנו* [ואת גבת עיניו, ואת כל שערו יגלח; וכבס את בגדיו ורחץ את בשרו במים וטהר] *מה תלמוד לומר* (והלא שער זקנו בכלל 'כל שערו' הוא)*? - לפי שנאמר* [בכהנים][ויקרא כא,ה: לא יקרחה קרחה בראשם] *ופאת זקנם לא יגלחו* [ובבשרם לא ישרטו שרטת]*;*

*יכול אף כהן מצורע כן?*

*תלמוד לומר: 'זקנו'* (דקאתי עשה דמצורע: 'יגלח את כל שערו את ראשו ואת זקנו' [ויקרא יד,ט], וקא דחי עשה ולא תעשה דכהן: לא תעשה ד'ופאת זקנם לא יגלחו' [ויקרא כא,ה], עשה: 'קדושים יהיו לאלהיהם' [ויקרא כא,ו]).

ומאן דמפיק ליה ל'ראשו' (גבי נזיר למידחי) לעשה ולא תעשה - לילף מ'זקנו'?

(אמר לך:) וליטעמיך (דאמרת לי לנזיר מכהן הוה ליה למילף) - (הא) דקיימא לן בעלמא

(נזיר נח,ב)

דלא אתי עשה ודחי את לא תעשה ועשה - (אמאי?) לילף מכהן (והוא מצורע), דדחי (דאתי עשה ודחי לא תעשה ועשה - והוא הדין בכל התורה)!

אלא מכהן לא ילפינן (דאיכא למיפרך): מה לכהן שכן לאו שאינו שוה בכל (תאמר בנזיר שהוא שוה בכל? לכך הוצרך הכתוב ל'ראשו' גבי נזיר למידחי את לא תעשה ועשה שבו; ואפילו הכי בעלמא לא ילפינן מיניה, כדלקמן: מה לנזיר שכן ישנו בשאלה תאמר בעלמא שאינו בשאלה? - אבל כהן מיהא מנזיר גמרינן, הואיל דכהן לאו שאינו שוה בכל הוא, ונזיר שוה בכל - אף על גב דאיתיה בשאלה אפילו הכי עדיף טפי למילף כהן מנזיר, משום דישנו שוה בכל,) נזיר מכהן נמי לא יליף שכן לאו שאינו שוה בכל (ולאו למיגמר נזיר מכהן דלאו שאינו שוה בכל הוא; ולאידך סבירא ליה דנזיר מכהן עדיף טפי, משום דכהן אינו בשאלה - דומיא דשאר מצות - מה שאין כן בנזיר).

ומאן דמוקים להאי 'ראשו' בנזיר (ויליף כהן מנזיר) - (אם כן) למה לי (דכתב רחמנא) 'זקנו' (במצורע)?

מיבעי ליה ל(תגלחת מצורע שיהא בתער ולא במלקט ורהיטני,) כדתניא:

'*'זקנו' מה תלמוד לומר?*

*לפי שנאמר 'ופאת זקנם לא יגלחו' - יכול אף כהן מצורע כן? - תלמוד לומר 'זקנו'*'.

ומנלן דבתער?

דתניא: '*'ופאת זקנם לא יגלחו'; יכול אף גילחו במספרים יהא חייב? - תלמוד לומר 'ולא תשחית';*

*אי 'לא תשחית' - יכול ליקטן במלקט וברהיטני חייב? - תלמוד לומר: 'ופאת זקנם לא יגלחו': איזו גילוח שיש בו השחתה? - הוי אומר זה תער*'.

לריב"ן גירסא אחרת: **וכדתניא: 'ופאת זקנם לא יגלחו'** - יכול אפילו מצורע? תלמוד לומר 'זקנו'; ומה מצורע שאסר הכתוב גבי גילוח זקן, שלא אסר הכתוב אלא בתער שעושה השחתה - התיר לך הכתוב גבי מצורע, אבל בהמלקט ורהיטני – לא', וכדאמר בפרק 'שלשה מינין' (לעיל מ,ב), דאי סלקא דעתא דכי עביד במלקט ורהיטני נמי מצוה קעביד - לשתוק קרא מיניה! ותו: מדלא כתיב ביה 'תער' - מוטב דליעבד במלקט ורהיטני, משום דריש לקיש, דאמר 'כל מקום שאתה מוצא עשה ולא תעשה ואפשר לקיים...]

(ולמאן דמפיק ליה להאי 'ראשו' לעשה ולא תעשה דבנזיר - איצטריך ליה 'זקנו' לתגלחת דמצורע בתער;)

ו(ל)מאן דמפיק ליה להאי 'ראשו' ללאו גרידא - למה לי למיכתב 'ראשו' ולמה לי למיכתב 'זקנו' (כלל)? (אי משום עשה ולא תעשה - ליכתוב רחמנא 'ראשו' ותו לא, דהוי) משמע ( ד)למידחי לאו גרידא (קאתי; לאו ד'לא תקיפו'), ומשמע (נמי למידרשיה גבי נזיר), למידחי לא תעשה ועשה! הילכך (האי קרא - ) שקול הוא (דלא מסתיים אהיכא קאי, ומשום הכי אית לך למימר) ויבואו שניהן?

(לעולם איצטריך למיכתב 'זקנו', משום למידחי עשה ולא תעשה דבכהן: דאי אמרת דלא ליכתוב 'זקנו', וכי אתא 'ראשו' למידחי עשה ולא תעשה דבנזיר הוא דאתא - אכתי ליכא למיגמר מיניה עשה ולא תעשה דבכהן, משום דאיכא למיפרך:) כהן מנזיר לא יליף: (מה לנזיר) שכן ישנו בשאלה (הלכך איצטריך ליה קרא לעשה ולא תעשה בכהן, וראשו ללאו גרידא, ואי אמרת נמי דהאי 'זקנו' משום עשה ולא תעשה דבכהן הוא דאתא - אכתי לית לך למילף מיניה עשה ולא תעשה דבנזיר);

(ואי מכהן -) נזיר מכהן לא יליף - שכן לאו שאינו שוה בכל (הילכך איצטריך ליה 'זקנו' לעשה ולא תעשה דבכהן, ו'ראשו' ללאו גרידא)! ובעלמא [לגבי מצות אחרות] לא ילפינן מינייהו, משום דאיכא למיפרך כדאמרן (דאי מנזיר איכא למיפרך: מה לנזיר שכן ישנו בשאלה; ואי מכהן - מה לכהן שכן לאו שאינו שוה בכל! הילכך איצטריך ליה 'זקנו' לעשה ולא תעשה דבכהן, ו'ראשו' ללאו גרידא).

אמר רב: מיקל אדם כל גופו בתער (ואין בו משום לא ילבש גבר שמלת אשה [דברים כב,ה]).

מיתיבי: '*המעביר בית השחי* (תחת אצילי ידיו) *ובית הערוה - הרי זה לוקה*'!

הא [המובאה ההיא] בתער, הא [רב] במספרים.

והא רב נמי 'בתער' קאמר?

[כוונת רב] כעין תער (שגזז במספרים בסמוך לבשר).

אמר רבי חייא בר אבא אמר רבי יוחנן: המעביר בית השחי ובית הערוה – לוקה.

מיתיבי: '*העברת שיער* (של כל גופו כגון שבבית השחי ושבבית הערוה) *אינה מדברי תורה אלא מדברי סופרים*' (ואת אמרת דלוקה)?!

מאי 'לוקה' נמי דקאמר? מדרבנן (מכות מרדות מדרבנן)!!

(נזיר נט,א)

איכא דאמרי (דבהדיא מפרש רבי חייא משום 'לא ילבש גבר שמלת אשה', ואשה דרכה בכך, שהוא ניוול לה כשיש לה שער): אמר רבי חייא בר אבא אמר רבי יוחנן: המעביר בית השחי ובית הערוה לוקה משום [דברים כב,ה: לא יהיה כלי גבר על אשה, ו]לא ילבש גבר שמלת אשה [כי תועבת ה' אלקיך כל עשה אלה].

מיתיבי: '*העברת שיער אינה מדברי תורה אלא מדברי סופרים*'!?

הוא [רבי יוחנן] דאמר כי האי תנא, דתניא: '*המעביר בית השחי ובית הערוה הרי זה עובר משום 'לא ילבש גבר שמלת אשה'*'.

ותנא קמא (דסבר דאינה אלא מדברי סופרים) - האי 'לא ילבש גבר' מאי דריש ביה?

מיבעי ליה לכדתניא: (שם) '*'לא יהיה כלי גבר על אשה' מאי תלמוד לומר? - אם* (ללמד) *שלא ילבש איש שמלת אשה ואשה שמלת איש* (כלומר: ואם אמר לך הכתוב שלא ילבש האיש שמלת אשה) *- הרי כבר נאמר 'תועבה היא', ואין כאן תועבה* (לכך לא קראו הכתוב 'תועבה היא')*!? אלא* (למה הוא בא?) *שלא ילבש איש שמלת אשה וישב בין הנשים, ואשה שמלת איש ותשב בין האנשים* (שיש לחוש משום ייחוד)*!*

*רבי אליעזר בן יעקב אומר: מנין שלא תצא אשה בכלי זיין למלחמה* (כדמתרגמינן 'לא יהא תיקון זיין דגבר')*? – תלמוד לומר 'לא יהיה כלי גבר על אשה ולא ילבש גבר שמלת אשה'* (וזה שמצינו ביעל אשת חבר הקיני שלא הרגתו לסיסרא בכלי זיין, אלא כמו שנאמר 'ידה ליתד תשלחנה' (שופטים ה,כו)) *- שלא יתקן איש בתיקוני אשה* (דהכי מתרגמינן ליה: שלא יכחול ושלא יפרכס בבגדי צבעונים של אשה)'.

אמר רב נחמן: בנזיר מותר.

ולית הילכתא כוותיה.

אמרו ליה רבנן לרבי שמעון בר אבא: חזינא ליה לרבי יוחנן דלית ליה (שיער בבית השחי)?

אמר להון: מחמת זקנה נשרו.

ההוא דאיתחייב נגידא [מלקות] קמיה דרבי אמי, איגלאי בית השחי (כי הוו משלחי בהפשט מאניה לנגדיה), חזייה דלא מגלח, אמר להון רבי אמי: שיבקוה דין, מן חבריא הוא (דידע דאסור להעביר בית השחי)!

בעא מיניה רב מרבי חייא: מהו לגלח (במספרים בית השחי)?

אמר ליה: אסור.

אמר ליה: והא קא גדל (וקא מצער ליה לאינש)?

אמר ליה: בר פחתי (בנו של תלמיד חכם): זמן יש לו (לאותו שער): כל זמן שהוא גדל (כיון שגדל יותר ממה שאדם יכול לסובלו) - נושר (מאליו).

בעא מיניה רב מרבי חייא: מהו לחוך (בבית השחי בידו, כדי להעביר את השיער)?

אמר ליה: אסור.

בבגדו מהו (כנגד בית השחי, כדי שיהא נושר על ידי חיכוך)?

אמר ליה: מותר (הואיל ואינו נוגע בשער אלא בבגדו).

איכא דאמרי: (הכי) בעא מיניה: בתפלה בבגדו (כלומר: המתפלל [המפלה כינים]) מאי (מהו לחוך בבגדו כדי שיפלו כנים ממנו, הואיל ואינו נוגע בבשרו)?

אמר ליה: אסור;

ולית הילכתא כוותיה (משום דכיון דאינו נוגע בבשרו - מותר לחוך, כמו 'שור המתחכך בכותל' (בבא קמא מד,א)).

(נזיר נט,ב)

משנה:

מת אחד מהן [משני הנזירים שנזרו יחד, ואחד מהם נטמא למת ולא יודעים מי מהם נטמא] - אמר רבי יהושע: יבקש אחד מן השוק שידור כנגדו בנזיר (להיות נזיר כמו זה שמת), ואומר (לו): "אם טמא הייתי - הרי אתה נזיר מיד (ולאחר שלשים מותר אתה לגלח ולשתות ביין), ואם טהור הייתי (וחבירי טמא) - הרי אתה נזיר אחר שלשים יום", וסופרין שלשים (יום מעכשיו) ומביאין קרבן טומאה וקרבן טהרה (בשותפות), ואומר (לאותו שהביא מן השוק): "אם אני הוא הטמא - קרבן טומאה שלי וקרבן טהרה שלך, ואם אני הוא הטהור (ועדיין לא חל עליו נזירות עד לאחר שלשים, כדאמר מתחילה "ואם טהור הייתי הרי אתה נזיר לאחר שלשים") - (הרי) קרבן טהרה שלי"; וקרבן טומאה בספק (וחטאת העוף שמביא על ספק טומאה אינה נאכלת ואזלה לקבורה, כדאמרינן בפרק 'מי שאמר הריני נזיר' (לעיל כט,א): '*אמר רבי יוסי ברבי יהודה: מנין לחטאת העוף הבאה על ספק שאינה נאכלת* כו'; ועולת העוף - אי בעי מייתי לה לשם נדבה ואי בעי לא מייתי לה כלל: כיון דדורון בעלמא הוא - לא מעכבא! ואשם נמי לא איצטריך לאיתויי, דאשם אינו מעכבו מכפרה, כדאמרינן בפרק 'מי שאמר הריני נזיר מגלח' (לעיל יח,ב): 'הביא חטאתו ולא הביא אשמו – מונה'), (ועדיין אסורין לשתות ביין וליטמא למתים, אבל חוזרין) וסופרים שלשים יום, ומביאין קרבן טהרה (בשותפות), ואומר "אם אני (שהייתי) הטמא - קרבן טומאה (היה) שלי וקרבן טהרה (היה) שלך, וזה (של עכשיו) קרבן טהרתי; ואם אני הוא הטהור (ואותו שמת היה טמא) - קרבן טהרה (היה) שלי וקרבן טומאה (היה) בספק, וזהו (הרי) קרבן טהרתך" ( ומכאן ואילך מותרים לשתות ביין וליטמא למתים).

אמר לו בן זומא: ומי שומע לו שידור כנגדו בנזיר? אלא (משלים את נזירו, ו)מביא (בספק) חטאת העוף (ולאשם ולעולת העוף לא חיישינן כמו שאמרנו; אלא חטאת העוף שהיא באה על הספק יביא, כמו על ספק טומאה), ו(ויביא עמה )עולת בהמה (ושאר קרבנות נזירות טהרה אינו צריך להביא לאלתר אלא לאחר שלושים, שהרי עדיין אינו יכול לשתות ביין וליטמא למתים עד לאחר שלשים יום שניים) ואומר (עכשיו): "אם טמא הייתי - החטאת מחובתי והעולה נדבה, ואם טהור הייתי - העולה מחובתי"; והחטאת מספק, וסופר שלשים יום, ומביא קרבן טהרה, ואומר "אם טמא הייתי (החטאת מחובתי של קרבן טומאה, ועולה זו לנדבה - דנזיר טמא לא מייתי עולת בהמה ואם טהור אני זו עולה מחובתי, והחטאת בספק, ואינה נאכלת, ועולת בהמה קריבה לשם חובה; וחוזר וסופר שלשים יום ומביא קרבן טהרה בלבד: חטאת בהמה ועולת בהמה ושלמים, ואומר: "אם טמא הייתי) העולה הראשונה נדבה וזו חובה (עם שאר קרבנותי), ואם טהור הייתי - (הרי) העולה הראשונה (עולת בהמה) חובה וזו נדבה, וזו (ואלו) שאר קרבני"!

אמר רבי יהושע: נמצא זה מביא קרבנותיו לחצאים (אתה אומר שאם טהור היה שמביא קרבנותיו לחצאין: שבתגלחת ראשונה הביא קרבן עולת בהמה ועכשיו הביא חטאתו וזבחי שלמים)!?

אבל הודו לו חכמים לבן זומא (שאין חוששין אם הביא קרבנותיו לחצאין, ועוד שאינו מוצא מי שידור נזיר כנגדו).

גמרא:

ולייתי (כלומר: מה תשובה השיב רבי יהושע לבן זומא '*שזה מביא קרבנותיו לחצאין*'? יביא לחצאין, ומה בכך)?

אמר רב יהודה אמר שמואל: (יודע היה רבי יהושע שאין תשובתו כלום, ו)לא אמר רבי יהושע אלא לחדד בה את התלמידים (שיהו נושאין קל וחומר בעצמן: ומה רבינו שיודע הוא בעצמו שאין בדבריו ולא כלום משיב דבר שאינו משנה, קל וחומר לשאר כל אדם שיכול להשיב על דברי רבו, ואפילו יודע בו שאין בדבריו ולא כלום, ושאר חביריו יהיו מלעיגין עליו - לא ימנע מלשאול כל צרכו, וכדאמרינן במסכת נדה (כז,א): יתיב רב פפא כו' ואחיכו עליה, ואמר רבא: אפילו כי האי מילתא נימא איניש קמיה רביה ולא לישתוק, שנאמר 'אם נבלת בהתנשא [ואם זמות יד לפה] [משלי ל,לב]': אם נבלת עצמך על דברי תורה - סופך להתנשא בה, 'ואם זמות יד לפה': ואם שתקת - סופך שיהו שואלין ממך ואי אתה יודע להשיבו ותתן יד לפה).

אמר רב נחמן (בר יצחק): מאי ליעביד ליה רבי יהושע לדקיה\* דלא ליסרו (כלומר: רב נחמן דלא שמיע ליה להא דאמרינן ד'לא אמר רבי יהושע אלא לחדד את התלמידים', והכי קא מותיב וקאמר: לדברי רבי יהושע, דאמר '*נמצא זה מביא קרבנותיו לחצאין*' - מאי רוצה לעשות בבני מעים בדקי בהמה? להצניען שלא יסריחו עד שיביא שאר קרבנותיו בתגלחת שניה? אלא ודאי מביא לחצאין ואין בכך כלום)!

\*(ל'דקיה': כמו 'דקים שבבני מעים'; ולהכי נקט בני מעים: שהן מסריחין לפי שעה מה שאין כן בבשר.)

משנה:

נזיר שהיה טמא בספק ומוחלט בספק: אוכל בקדשים אחר ששים יום, ושותה יין ומטמא למתים אחר מאה ועשרים יום, שתגלחת הנגע דוחה תגלחת הנזיר בזמן שהוא ודאי, אבל בזמן שהוא ספק אינו דוחה (כמו שהיא מפורשת למעלה בפרק 'כהן גדול ונזיר' [לה,ב-לו,א]).

להבין את המשנה והגמרא על בורים יש לדעת את הקרבנות שמביא נזיר טמא, נזיר טהור, מצורע ביום הראשון לטהרתו וביום השביעי.

## קרבנות נזיר ומצורע

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | תהליך | חטאת | עולה | אשם | שלמים | מנחה | שמן | צפרים |
| נזיר טמא  במדבר ו,י-יב |  | עוף | עוף | כבש בן שנה |  |  |  |  |
| נזיר טהור במדבר ו,  יד-יח |  | כבשה בת שנתה | כבש בן שנה |  | איל על סל המצות ומנחתו ונסכו | סל מצות בלולות ורקיקי מצות משוחים |  |  |
| מצורע בתגלחת ראשונה  ויקרא יד, ד-ח | גילוח שער,  אחר כך טהרה במים |  |  |  |  |  |  | צפרים: אחד לדם ואחד לשלח |
| מצורע ביום השמיני  לאחר תגלחת שניה ביום השביעי ויקרא יד, ט-כ | גילוח שער,  אחר כך טהרה במים | כבשה בת שנתה | כבש | כבש |  |  | לוג |  |
| מצורע דל ביום השמיני  ויקרא יד, כא-לב |  | עוף | עוף | כבש |  | עשרון |  |  |

נזיר שהיה טמא בספק ומוחלט בספק מגלח ארבע פעמים:

|  |  |  |  |
| --- | --- | --- | --- |
| תגלחת | משום | הקרבנות | משום |
| ראשונה | שמא הוא מצורע שנתרפא  שמא הוא טמא שנטהר  שמא הוא נזיר בסיום נזירות טהרה | שתי צפרים  חטאת העוף  עולת בהמה | מצורע שנתרפא  נזיר בסוף טומאתו  קרבן נזיר טהור |
| שניה | שמא הוא מצורע לאחר ימי ספרו  שמא הוא נזיר בסיום נזירות טהרה | חטאת העוף  עולת בהמה | כדין מצורע בסוף ספירתו  קרבן נזיר טהור |
| שלישית | שמא היה גם מצורע וגם טמא, ושני הגילוחים הראשונים לצרעתו, וזהו גילוח נזיר טמא  שמא היה מצורע אך לא טמא מת, וגילוח זה כדין נזיר בסף נזירותו בטהרה | חטאת העוף  עולת בהמה | קרבן נזיר בסוף טומאתו  קרבן נזיר טהור |
| רביעית | שמא היה גם מצורע וגם טמא מת, ושני הגילוחין הראשונים לצרעתו, וגילוח שלישי – כנזיר טמא, ולכן גילוח זה הוא כנזיר בסיום נזירותו בטהרה | כבש לחטאת  כבש לעולה  איל לשלמים | כל אלו בדין נזיר טהור בסוף נזירותו |

(נזיר ס,א)

גמרא:

תנא (ותני עלה): *במה דברים אמורים? בנזירות מועטת* (משלשים לשלשים)*, אבל בנזירות* (מרובה) *בת שנה* (משנה לשנה) *- אוכל בקדשים לאחר שתי שנים, ושותה יין ומיטמא למתים לאחר ארבע שנים*';

ותני עלה: '*ומגלח ארבע תגלחיות: תגלחת ראשונה מביא צפורים* (דהיינו ציפרי מצורע שכתוב בהן 'ולקח למטהר שתי צפרים חיות טהורות' [ויקרא יד,ד]) *וחטאת העוף* (דקרבן טומאה דנזיר) *ועולת בהמה* (דקרבן טהרה דנזירות)*; שניה - מביא חטאת העוף ועולת בהמה; שלישית - מביא חטאת העוף ועולת בהמה; רביעית מביא קרבן טהרה*'.

אמרת '*תגלחת ראשון מביא* [צפורים וחטאת העוף ועולת בהמה]' - ממה נפשך שפיר קמייתי [והגמרא בודקת את כל האפשרויות]:

[אפשרות א:] דאי ודאי מצורע הוא ולאו טמא (במת) הוא - (הילכך הא דקא מייתי) ציפורין (זו היא) חובתו, וחטאת העוף (דקרבן טומאה בנזיר, הוי) ספק (ו)אזלא לקבורה (דדילמא לאו טמא מת הוא, ולא חזיא [חטאת העוף] להקרבה), ועולה (דקמייתי) הויא (קרבן) נדבה (דילמא מצורע הוא ועדיין אינו ראוי לתגלחת טהרה דנזירות), ולגלחו תוך [נוסח אורח מישור: בסוף] שבעה (כמשפט של מוחלט: שסופר שבעה ואחר כך מגלח) אי אפשר: דדילמא לאו מוחלט הוא (ולאו טמא הוא, והוי נזיר טהור), ורחמנא אמר [במדבר ו,ה: כל ימי נדר נזרו] תער לא יעבר על ראשו עד מלאת [הימם אשר יזיר לה' קדש יהיה, גדל פרע שער ראשו];

\* ואי לאו מצורע [ודאי] הוי, והוא טמא - חטאת העוף חובתו, וציפורין אבראי קא מתעבדין ולא הוי חולין בעזרה, ועולת בהמה הויא נדבה;

[אפשרות ב:] ואי לאו מצורע הוא, ולאו טמא הוא (אלא נזיר טהור) - ציפורין (דקמייתי - לא חיישינן) אבראי קא מתעבדין, (ואי משום) חטאת העוף - (הא קאזלא) לקבורה, עולת בהמה (דקמייתי) הויא חובתו.

והא בעי אשם (והא קבעי איתויי אשם מצורע בתגלחת שניה, ואשם במצורע ודאי מעכב באכילתו, כדקיימא לן: '*הביא כפרתו - אוכל בקדשים*'; ואילו בכל הני ארבע תגלחיות אמאי לא תני ליה 'אשם')?

(הא מני?) רבי שמעון היא, דאמר: מייתי ומתני (כדאמרינן בפרק בתרא דמסכת מנחות (קה,א): '*רבי שמעון אומר: למחרת מביא אשמו, ולוגו עמו, ואומר: "אם מצורע הוא זה אשמו וזה לוגו, ואם לאו - אשם זה יהא שלמי נדבה"; ואותו אשם טעון שחיטה בצפון ומתן בהונות*' - הכא נמי מייתי אשם מצורע ומתני);

תגלחת שניה ושלישית - ציפורין (חיות) לא צריך (להביא) דהא עביד (שכבר הביא בתגלחת ראשונה), מאי איכא (מאי אית לך למימר דמיבעיא ליה לאיתויי)?

[אפשרות ג:] דילמא ודאי מוחלט הוא (ולא טמא, ותגלחת ראשונה עלתה לו לימי חלוטו, ותגלחת שניה זו היא של ימי ספרו, וצריך להביא קרבן מצורע - להכי הוא דאמר דלייתי חטאת העוף בתגלחת שניה ובתגלחת שלישית) חדא לספק ספרו וחדא לספק טומאתו (טומאה דנזירות; דבתגלחת שניה איכא למימר שמא מוחלט הוא, וחטאת העוף עולה לימי ספרו;

ואי תימא : והא בחטאת בהמה הוא דמיחייב, ולא בחטאת העוף, אי לאו דליהוי עני, לפי שאין חטאת בהמה באה על הספק לפי שאינה נאכלת מספק, והויא לה כחטאת שנתכפרו בעליה ומיתסר לאיתויי, לפי שאין מביאין קדשים לבית הפסול? תקון רבנן שיהא כותב כל נכסיו לאחרים, והוי עני, ומביא חטאת העוף הבאה על הספק, כדאמר בפרק' מי שאמר הריני נזיר' (כט,א), אף על פי שאינה נאכלת; והכי נמי תני עלה בתוספתא (פ"ו) בברייתא, ומפרשינן לה נמי הכי בפרק בתרא דמסכת נדה (ע,א) גבי שני מצורעים שנתערבו קרבנותיהם וכו';

ואי אמרת דמוחלט וטמא הוא, ושתי תגלחיות הראשונות עולות לו לתגלחת חלוטו וימי ספרו, הילכך בתגלחת שניה מיבעי ליה לאיתויי חטאת העוף - במקום חטאת בהמה שהיה מחוייב להביא, ואידך חטאת העוף דקמייתי בתגלחת שלישית תיהוי לספק טומאה, ועולת בהמה שבזו ושבזו תיהוי נדבה, ואיכא נמי למימר דדילמא לאו מצורע הוה אלא נזיר טמא, ותגלחת ראשונה עלתה לו לתגלחת טומאה דנזיר, ותגלחת שניה לתגלחת טהרה - לכך מביא עולת בהמה, דהויא חובתו, והחטאת בספק; וב)תגלחת רביעית מביא קרבן טהרה (חטאת דבהמה ועולה ושלמים) ומתני;

(נזיר ס,ב)

[אפשרות ד:] ואי ודאי נזיר הוא (מתחילה ולא מוחלט ולא טמא, הרי) עולה הראשונה חובה וזו נדבה (וכן כולן חוץ מן הראשונה);

[אפשרות ה:] ואם טמא ומוחלט הוא - עולה הראשונה נדבה, וזו חובה, וזה שאר קרבנו (קרבנותיו שעדיין לא הביא)

[אפשרות ו:] טמא ספק ומוחלט ודאי (ביום ראשון של נזירותו) - אוכל בקדשים לאחר שמונה ימים (שהיא תגלחת שניה של ימי ספרו: שבתחילת יום ראשון של ימי נזירותו, שהיא תחילה לימי חלוטו - יהא מגלח תגלחת חלוטו, ולסוף שבעה - תגלחת השנית של ימי ספרו, כדכתיב: והיה ביום השביעי יגלח [ויקרא יד,ט]; ולמחר - שהוא יום שמיני - יביא קרבנו, כדכתיב: וביום השמיני יקח... [ויקרא יד,י], ואוכל בקדשים כשהביא כפרתו, כדתנן [לעיל נט,ב בסוף]: '*שתגלחת הנגע דוחה לתגלחת הנזיר בזמן שהוא ודאי*': וכיון שהביא קרבן צרעתו - אוכל בקדשים); ושותה יין ומיטמא למתים לאחר ששים ושבעה ימים (אבל לשתות יין וליטמא למתים אינו יכול עד לאחר ששים ושבעה ימים: שאם בא לו לגלח נזירות טהרה לאחר שעשה שלשים אחר שבעת ימי ספרו - יש לו לומר שמא מוחלט וטמא היה, ותגלחת ראשונה עלתה לו לימי ספרו, וזו של עכשיו לימי טומאתו, ועדיין צריך למנות לו שלשים יום לנזירות טהרתו, שהן בכלל ששים ושבעה ימים, ואחר כך מותר לשתות ביין)!

[אפשרות ז:] מוחלט ספק וטמא ודאי אוכל בקדשים לאחר שלשים ושבעה ימים, ושותה יין ומיטמא למתים לאחר שבעים וארבעה ימים (דכיון שהוא טמא ודאי מגלח לסוף שבעה ומתחיל ומונה נזירות טהרה שלשים, ומגלח נזירות טהרה, וכשבא לו לשתות ביין אומרים לו: "שמא מוחלט וטמא היית, ושתי תגלחיות הללו: הן הן של ימי חלוטו ושל ימי ספרו, ועדיין אי אתה מותר אלא באכילת קדשים" - דהיינו לאחר שלשים ושבעה, וחוזר ומונה שבעה לתגלחת טומאה, ואחר כך שלשים לנזירות טהרה, ונמצא שותה ביין ומיטמא למתים לאחר שבעים וארבעה יום)!

[אפשרות ח:] טמא ודאי ומוחלט ודאי (מגלח לתגלחת ראשונה של צרעת עכשיו ומכאן עד שבעה ימים לתגלחת שניה, כדתנן [לעיל נט,ב]: '*שתגלחת הנגע דוחה לתגלחת הנזיר בזמן שהוא ודאי*', ו)אוכל בקדשים לאחר שמונה ימים (ביום השמיני, שמביא קרבנות בקדש), (וחוזר ומונה שבעה ומגלח נזיר טומאה, וחוזר ומונה שלשים ומגלח נזירות טהרה), (נמצא) ושותה יין ומיטמא למתים לאחר ארבעים וארבעה ימים!

'*שאלו תלמידיו את רבי שמעון בן יוחי: נזיר טהור ומצורע* (מפני מה נזיר טהור אינו כמצורע? כלומר: נזיר והוא מצורע, ובא לו לגלח תגלחת צרעתו ביום שנשלמה צרעתו וביום שנשלמו ימי נזירותו)*: מהו שיגלח תגלחת אחת ועולה לו לכאן ולכאן* (מה טעם אינה עולה לו תגלחת זו לכאן ולכאן)*?*

*אמר להן: אינו מגלח.*

*אמרו לו: למה?*

*אמר להן: אילו* (אם אלו שתי תגלחיות שוות: שיהו) *זה לגדל וזה לגדל,* (או שתיהן) *וזה להעביר וזה להעביר - יפה אתם אומרים; עכשיו נזיר להעביר ומצורע לגדל* (היאך [אתם] אומרים שיהו עולין לו לכאן ולכאן? שתגלחת נזיר הוא להעביר, ותגלחת מצורע לגדל: שמכאן ועד שבעה ימים צריך לגלח תגלחת שניה)*!*

*ולא תעלה לו לימי חלוטו* (בשביל שהוא להעביר ושל מצורע לגדל) *-* (אלא) *ותעלה לו לימי ספרו* (ששתיהן להעביר: שמכאן ואילך אינן צריכין לגדל שער, וכבר גדל לו כדי לכוף ראשו לעיקרו)*?*

*ואמר להן: אילו זה לפני זריקת דמים וזה לפני זריקת דמים - יפה אתם אומרים, אלא מצורע לפני זריקת דמים* (שהרי ביום השביעי מגלח וביום השמיני מביא קרבנותיו) *ונזיר* (מגלח) *לאחר זריקת דמים* (כדכתיב: ואת האיל יעשה זבח שלמים ליי' [במדבר ו,יז], והדר כתיב: וגלח הנזיר כו' [במדבר ו,יז]! היאך אתם אומרים שיהא עולה לו תגלחת אחת לכאן ולכאן)*!*

(אמרו לו) *ולא תעלה לו לימי צרעתו* (לימי ספרו) *ונזירותו* (בשביל שזה לפני זריקת דמים וזה לאחר זריקת דמים) *-* (אלא) *ותעלה לו לימי צרעתו* (לימי צרעתו של ימי ספרו) *וטומאתו* (דנזיר שנטמא במת ונצטרע - שתהא תגלחתו עולה לכאן ולכאן: דזה וזה מגלח לפני זריקת דמים, ששניהן מגלחין בשביעי ומביאין קרבן בשמיני שלהן)*?*

*אמר להן: אילו זה לפני ביאת מים וזה לפני ביאת מים - יפה אתם אומרים, אלא טמא* (מגלח) *לאחר ביאת מים* (כדכתיב: 'וגלח ראשו ביום טהרתו'; משמע לאחר טהרה: דמגלח לאחר ביאת מים)*, מצורע לפני ביאת מים!*

*אמרו לו: יפה אמרת שלא תעלה לו לימי ספרו ולנזירותו* (הכי גרסינן: שלא תעלה לו [תגלחת אחת] לימי ספרו ולימי נזירותו: תקן הדבר שלא תעלה לו תגלחת לימי ספרו בימי נזיר טהרתו: שמצורע בימי ספרו מגלח לפני זריקת דמים ביום השביעי, ונזיר מגלח ביום הבאת קרבנותיו, לאחר זריקת דמים)*;* (אבל) *ותעלה לו* (תגלחת אחת) *לימי חלוטו וטומאתו* (הכי גרסינן: לימי טומאתו ולימי חלוטו, תגלחת אחת לימי ספרו ולימי נזירות), דזה לגדל (שיער אחר) וזה לגדל (שיער אחר) הוא (מצורע בימי חלוטו מגלח כדי לגדל שיער אחר ונזיר טמא מגלח כדי לגדל שיער אחר שיהא מגלח לנזירות טהרתו [ביום השמיני])*!*

*אמר להן:* (לכך אין עולה לו תגלחת אחת מכולן לשתי תגלחיות: שאם) *נזיר טהור* (הוא) *והוא מצורע* (בימי חלוטו)*: זה* (מצורע בימי חלוטו)(מגלח כדי) *לגדל, וזה להעביר, ואם נזיר טמא* (הוא)*, והוא מצורע* (אף על פי ששניהן לגדל - עדיין אין עולה להן תגלחת אחת לכאן ולכאן)*, זה* (שמצורע מגלח) *- לפני ביאת מים, וזה* (ונזיר טמא) *- לאחר ביאת מים* (וכן נזיר טהור ומצורע בימי ספרו: אע"פ ששניהם להעביר, הואיל ומצורע בימי ספרו מגלח לפני זריקת דמים ונזיר טהור לאחר זריקת דמים כמו שמפורש למעלה [ולכך] אין תגלחת אחת עולה לשתיהן).

(נזיר סא,א)

תני רבי חייא: '(טמא והוא מצורע - אין עולין לו לכאן ולכאן, לפי ש)*זה לפני ביאת מים <חיים> וזה לאחר ביאת מים;* (נזיר טהור והוא מצורע נמי אין עולין לו לכאן ולכאן:) זה לפני זריקת דמים וזה לאחר זריקת דמים (שמצורע מגלח לפני זריקה ונזיר טהור לאחר זריקת דמים)'.

שתגלחת הנגע [דוחה לתגלחת הנזיר בזמן שהיא ודאי, אבל בזמן שהיא ספק אינה דוחה]:

בעי רמי בר חמא: הני ארבע תגלחיות דקאמר (ומגלח ארבע תגלחיות): משום מצוה (מי אמר משום מצוה אינון – ממה נפשך: תרתי קמייתא משום תרתי תגלחיות דצרעת, ושלישית משום טומאה ורביעית משום נזירות דטהרה וכולן בתער)? או (דילמא) משום אעבורי שיער טומאה (איתנהו)? [ואם תשאל] למאי נפקא מינה? לעבורי בנשא [סם] (ואפילו מעביר לה בנשא שפיר דמי): אי אמרת משום מצוה לעבורי בנשא – לא, ואי אמרת משום אעבורי שיער טומאה - אפילו סכיה נשא נמי; מאי?

אמר רבא: תא שמע: '*ומגלח ארבע תגלחיות*': אי סלקא דעתך משום עבורי שיער טומאה (הוא דמגלח) - אפילו בשלש נמי סגיא ליה (דכיון דשתי תגלחיות שבמצורע, ושלישית של נזיר טמא איכא עבורי שיער טומאה, והאי דהדר מגלח בתגלחת רביעית - הא ליכא עבורי שיער טומאה, ואמאי מגלח? אלא לאו) שמע מינה (דכולהו איתנהו) משום מצוה (לגלח ארבע תגלחיות)?

שמע מינה.

הדרן עלך שני נזירים

1. אבל יש אפשרות אחרת, ולא תהיה שאלת 'אמאי', אלא ודאי יהא חייב לגלח: כל אחד מהנזירים שספק נטמאו יאמרו: "אם אני הוא הטהור, הריני נוזר נזירות נוספת; ואם אני הטמא איני נוזר נזירות נוספת" – ובסוף ששים הימים חייב לגלח מכל מקום! [↑](#footnote-ref-1)